PMIndiaData/PMIndiaSum huggingface dataset:
രാജ്യത്താകമാനമുള്ള വിവിധ ആഘോഷങ്ങളോടനുബന്ധിച്ചു പ്രധാനമന്ത്രി ജനങ്ങള്‍ക്ക് ആശംസകള്‍ നേര്‍ന്നു

രാജ്യത്താകമാനമുള്ള വിവിധ ആഘോഷങ്ങളോടനുബന്ധിച്ചു പ്രധാനമന്ത്രി ശ്രീ. നരേന്ദ്ര മോദി ജനങ്ങള്‍ക്ക് ആശംസകള്‍ നേര്‍ന്നു. ‘പാവനമായ മകരസംക്രാന്തിവേളയില്‍ എല്ലാ ദേശവാസികള്‍ക്കും ആശംസകള്‍. എല്ലാവര്‍ക്കും പൊംഗല്‍ ആശംസകള്‍! മാഘ് ബിഹു ആശംസകള്‍. സന്തോഷപൂര്‍ണവും അനുഗൃഹീതവുമായ ഉത്തരായനാശംസകള്‍.’, പ്രധാനമന്ത്രി പറഞ്ഞു.
പ്രധാനമന്ത്രിയുടെ റുവാണ്ടന്‍ സന്ദര്‍ശന വേളയില്‍ ഇന്ത്യയും, റുവാണ്ടയും തമ്മില്‍ ഒപ്പുവച്ച കരാറുകള്‍ / രേഖകള്‍

ക്രമ നമ്പര്‍ മേഖല കരാര്‍ / ധാരണാപത്രം സഹകരിക്കുന്ന മേഖലകള്‍ ഇന്ത്യയ്ക്ക് വേണ്ടി ഒപ്പിട്ടത് റുവാണ്ടയ്ക്ക് വേണ്ടി ഒപ്പിട്ടത് 1 കൃഷി 31-05-2007 ല്‍ ഒപ്പുവച്ചത് കൃഷി, മൃഗ സമ്പത്ത് എന്നീ മേഖലകളിലെ സഹകരണം സംബന്ധിച്ച ധാരണാപത്രത്തിന് ഭേദഗതി ഗവേഷണം, സാങ്കേതിക വികസനം, ശേഷി വികസനം, മനുഷ്യശേഷി വികസനം, നിക്ഷേപ സമാഹരണം എന്നിവയ്ക്ക് ഊന്നല്‍ കൊടുത്തുകൊണ്ട് കൃഷി, കന്നുകാലി വളര്‍ത്തല്‍ മേഖലകളില്‍ സഹകരണം ശ്രീ. റ്റി.എസ്. തിരുമൂര്‍ത്തി സെക്രട്ടറി (സാമ്പത്തിക ബന്ധങ്ങള്‍ വിദേശകാര്യ മന്ത്രാലയം) ശ്രീ. ജെറാള്‍ഡൈന്‍ മുകേഷിമാന കൃഷിക്കും മൃഗസമ്പത്തുകള്‍ക്കുമായുള്ള മന്ത്രി 2. പ്രതിരോധം ശേഷി വികസനം, പ്രതിരോധ വ്യവസായം, ശാസ്ത്ര സാങ്കേതികവിദ്യ എന്നീ രംഗങ്ങളിലെ സഹകരണത്തിനുള്ള കരാര്‍ ശേഷി വികസനം, പ്രതിരോധ വ്യവസായം, ശാസ്ത്ര സാങ്കേതികവിദ്യ ശ്രീ. റ്റി.എസ്. തിരുമൂര്‍ത്തി സെക്രട്ടറി (സാമ്പത്തിക ബന്ധങ്ങള്‍ വിദേശകാര്യ മന്ത്രാലയം) ശ്രീ. ജയിംസ് കബാറബെ പ്രതിരോധ മന്ത്രി 3 സംസ്‌കാരികം ആദ്യം ഒപ്പുവച്ചുത് 1975 ല്‍ 2018 – 2022 വര്‍ഷത്തേയ്ക്കുള്ള സാസ്‌കാരിക വിനിമയ പരിപാടിക്കുള്ള ധാരണാപത്രം സംഗീതം, നൃത്തം, നാടകം, പ്രദര്‍ശനം, സെമിനാറുകള്‍, സമ്മേളനങ്ങള്‍, പുരാവസ്തുക്കള്‍, പുരാരേഖ, ലൈബ്രറി, മ്യൂസിയങ്ങള്‍ സാഹിത്യം, ഗവേഷണവും, ഡോക്യുമെന്റേഷനും ശ്രീ. റ്റി.എസ്. തിരുമൂര്‍ത്തി സെക്രട്ടറി (സാമ്പത്തിക ബന്ധങ്ങള്‍ വിദേശകാര്യ മന്ത്രാലയം) ശ്രീ. ഉവാചു ജൂലിയന്‍ കായിക, സാംസ്‌കാരിക മന്ത്രി 4. ക്ഷീര സഹകരണം ആര്‍.എ.ബി.യും ഐ.സി.എ.ആര്‍. ഉം തമ്മില്‍ ഗവേഷണത്തിനും വിദ്യാഭ്യാസത്തിനുമായുള്ള ധാരണാ പത്രം ക്ഷീരോല്‍പ്പന്നങ്ങളുടെ സംസ്‌ക്കരണം, ഗുണനിലവാരം, ഭക്ഷ്യ സുരക്ഷ, കന്നുകാലികളില്‍ ജൈവ സാങ്കേതികവിദ്യയുടെ പ്രയോഗം ശ്രീ. റ്റി.എസ്. തിരുമൂര്‍ത്തി സെക്രട്ടറി (സാമ്പത്തിക ബന്ധങ്ങള്‍ വിദേശകാര്യ മന്ത്രാലയം) ശ്രീ. പാട്രിക് കറന്‍ഗ്വാ ഡയറക്ടര്‍ ജനറല്‍ 5 തുകലും മറ്റ് അനുബന്ധ മേഖലകളും എന്‍.ഐ. ആര്‍.ഡി.എ.യും സി.എസ്. ഐ.ആര്‍ -സി.എല്‍.ആര്‍.ഐ. യും തമ്മില്‍ തുകലും മറ്റ് അനുബന്ധ മേഖലയും സംബന്ധിച്ച സഹകരണത്തിനുള്ള ധാരണാപത്രം. ഡോ. ബി. ചന്ദ്രശേഖരന്‍ ഡയറക്ടര്‍ ജനറല്‍ സി.എസ്. ഐ.ആര്‍ -സി.എല്‍.ആര്‍.ഐ. ശ്രീമതി. കംപെറ്റ സയിന്‍സോഗ ഡയറക്ടര്‍ ജനറല്‍ എന്‍.ഐ. ആര്‍.ഡി.എ. 6 വായ്പാ കരാര്‍ വ്യവസായ പാര്‍ക്കുകളുടെ വികസനത്തിനും കഗാലിയിലെ പ്രത്യേക സാമ്പത്തിക മേഖലയുടെയും വികസനത്തിന് 100 ദശലക്ഷം യു.എസ്. ഡോളറിനുള്ള വായ്പാ കരാര്‍ ശ്രീ. നദീം പഞ്ചേട്ടന്‍ ചീഫ് ജനറല്‍ മാനേജര്‍ എക്‌സിം ബാങ്ക് ഡോ. ഉസ്സീല്‍ ഡാഗിജിമാന ധനകാര്യ, സാമ്പത്തിക ആസൂത്രണ മന്ത്രി 7 വായ്പാ കരാര്‍ റുവാണ്ടയിലെ കാര്‍ഷിക ജലസേചനത്തിനുള്ള 100 ദശലക്ഷം യു.എസ്. ഡോളറിനുള്ള വായ്പാ കരാര്‍ ശ്രീ. നദീം പഞ്ചേട്ടന്‍ ചീഫ് ജനറല്‍ മാനേജര്‍ എക്‌സിം ബാങ്ക് ഡോ. ഉസ്സീല്‍ ഡാഗിജിമാന ധനകാര്യ, സാമ്പത്തിക ആസൂത്രണ മന്ത്രി 8 വ്യാപാരം വ്യാപാരം സഹകരണ ചട്ടക്കൂട് ഇരു രാജ്യങ്ങളും തമ്മിലുള്ള വ്യാപാരവും, സാമ്പത്തിക സഹകരണവും സുഗമമാക്കാനും, വിപുലപ്പെടുത്താനും ശ്രീ. റ്റി.എസ്. തിരുമൂര്‍ത്തി സെക്രട്ടറി (സാമ്പത്തിക ബന്ധങ്ങള്‍ വിദേശകാര്യ മന്ത്രാലയം) ശ്രീ. വിന്‍സന്റ് മുന്‍യേഷ്യാക വ്യാപാര വ്യവസായ മന്ത്രി
യുഎസ്ഐഎസ്പിഎഫ് മൂന്നാമത് വാര്‍ഷിക നേതൃത്വ ഉച്ചകോടിയില്‍ പ്രധാനമന്ത്രി മുഖ്യപ്രഭാഷണം നടത്തും

യു എസ്-ഇന്ത്യ സ്ട്രാറ്റജിക് പാര്‍ട്ണര്‍ഷിപ്പ് ഫോറത്തിന്റെ (യുഎസ്‌ഐഎസ്പിഎഫ്) മൂന്നാമത് വാര്‍ഷിക നേതൃത്വ ഉച്ചകോടിയില്‍ നാളെ (സെപ്റ്റംബര്‍ 3) രാത്രി ഒമ്പതിന് പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്‍ഫറന്‍സ് മുഖേന മുഖ്യപ്രഭാഷണം നടത്തും. ഇന്ത്യയും അമേരിക്കയും തമ്മിലുള്ള ബന്ധവും പങ്കാളിത്തവും ശക്തമാക്കുന്നതിനായി പ്രവര്‍ത്തിക്കുന്ന നോണ്‍-പ്രോഫിറ്റ് ഓര്‍ഗനൈസേഷനാണ് യുഎസ്ഐഎസ്പിഎഫ്. ‘ഇന്ത്യയും അമേരിക്കയും പുതിയ വെല്ലുവിളികള്‍ തരണം ചെയ്യൽ ‘ എന്നതാണ് ഓഗസ്റ്റ് 31ന് ആരംഭിച്ച ഉച്ചകോടിയുടെ പ്രമേയം. ആഗോള ഉല്‍പ്പാദന കേന്ദ്രമായി മാറുന്ന ഇന്ത്യയുടെ ശേഷി, ഇന്ത്യയിലെ വാതക കമ്പോളത്തിലെ അവസരങ്ങള്‍, നേരിട്ടുള്ള വിദേശ നിക്ഷേപം ആകര്‍ഷിക്കുന്നതിനായി വ്യവസായ ഇടപെടലുകള്‍ സുഗമമാക്കല്‍, സാങ്കേതികവിദ്യാ രംഗത്തെ പൊതു അവസരങ്ങളും വെല്ലുവിളികളും, ഇന്തോ- പസഫിക് മേഖലയിലെ സാമ്പത്തിക പ്രശ്‌നങ്ങള്‍, പൊതുജനാരോഗ്യ രംഗത്തെ നവീന നേട്ടങ്ങള്‍ തുടങ്ങിയ വിഷയങ്ങളാണു യോഗത്തില്‍ ചര്‍ച്ച ചെയ്യുന്നത്. കേന്ദ്ര മന്ത്രിമാരും മുതിര്‍ന്ന ഉദ്യോഗസ്ഥരും വിര്‍ച്വല്‍ ഉച്ചകോടിയില്‍ പങ്കെടുക്കും.
പശ്ചിമ ബംഗാളിലെ നാദിയയിൽ വാഹനാപകടത്തിൽ മരിച്ചവർക്ക് പ്രധാനമന്ത്രി സഹായധനം  പ്രഖ്യാപിച്ചു

പശ്ചിമ ബംഗാളിലെ നാദിയയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് (പിഎംഎൻആർഎഫ്) 2 ലക്ഷം രൂപ വീതം സഹായധനം അനുവദിച്ചു.പരിക്കേറ്റവർക്ക് 50,000 രൂപ നൽകും. പ്രധാനമന്ത്രിയുടെ ഓഫീസ് ട്വീറ്റ് ചെയ്തു; പശ്ചിമ ബംഗാളിലെ നാദിയയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രി പിഎംഎൻആർഎഫിൽ നിന്ന് 2 ലക്ഷം രൂപ വീതം ധനസഹായം പ്രഖ്യാപിച്ചു. പരിക്കേറ്റവർക്ക് 50,000 രൂപ നൽകും. ."
അഞ്ച് ഫിലിം മീഡിയ യൂണിറ്റുകള്‍ ലയിപ്പിക്കുന്നതിന് കേന്ദ്രമന്ത്രിസഭയുടെ അംഗീകാരം

രാജ്യത്തെ ചലച്ചിത്രമേഖലയുടെ വികസനത്തിന് പിന്തുണ നൽകുന്നതിനായി രാജ്യത്തെ അഞ്ച് ഫിലിം മീഡിയ യൂണിറ്റുകളുടെ ലയനത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നൽകി. ഫിലിംസ് ഡിവിഷന്‍, ചലച്ചിത്രോത്സവ ഡയറക്ടറേറ്റ്, നാഷണല്‍ ഫിലിം ആര്‍ക്കൈവ്‌സ് ഓഫ് ഇന്ത്യ, ചില്‍ഡ്രന്‍സ് ഫിലിം സൊസൈറ്റി എന്നിവയാണ് നാഷണല്‍ ഫിലിം ഡവലപ്‌മെന്റ് കോര്‍പ്പറേഷന്‍ (എന്‍എഫ്ഡിസി) ലിമിറ്റഡില്‍ ലയിപ്പിച്ചത്. വര്‍ഷത്തില്‍ 3000ത്തിലധികം സിനിമകളാണ് രാജ്യത്ത് നിര്‍മ്മിക്കുന്നത്. ലോകത്തെ തന്നെ ഏറ്റവും വലിയ ചലച്ചിത്ര വ്യവസായ മേഖലയാണ് ഇന്ത്യയിലേത്. ഈ മേഖലയുടെ വികസനത്തിനും പിന്തുണയ്ക്കുമായാണ് വിവിധ ഫിലിം യൂണിറ്റുകള്‍ ലയിപ്പിക്കുന്നത്. ഒരു കോര്‍പ്പറേഷന് കീഴില്‍ എല്ലാ യൂണിറ്റുകളും ലയിപ്പിക്കുന്നതിലൂടെ വിവിധ പ്രവര്‍ത്തനങ്ങളുടെയും വിഭവങ്ങളുടെയും മികച്ച ഏകോപനം സാധ്യമാകും. ഓരോ മേഖലയുടെയും കാര്യക്ഷമതയും വര്‍ധിക്കും. വാര്‍ത്താവിതരണപ്രക്ഷേപണ മന്ത്രാലയത്തിനു കീഴില്‍ 1948 ലാണ് ഫിലിംസ് ഡിവിഷന്‍ ആരംഭിച്ചത്. പ്രധാനമായും ഗവണ്‍മെന്റ് പരിപാടികളുടെ പ്രചാരണത്തിനും ഇന്ത്യാചരിത്രത്തിന്റെ ദൃശ്യവല്‍ക്കരണത്തിനുമായി ഡോക്യുമെന്ററികളും ന്യൂസ് മാഗസിനുകളും നിര്‍മ്മിക്കുന്നതിനായാണ് ഇതാരംഭിച്ചത്. സ്വയംഭരണ സ്ഥാപനമായ ചില്‍ഡ്രന്‍സ് ഫിലിം സൊസൈറ്റി 1955 ലാണ് സൊസൈറ്റി നിയമപ്രകാരം രൂപവല്‍ക്കരിച്ചത്. കുട്ടികള്‍ക്കും യുവജനങ്ങള്‍ക്കും ചലച്ചിത്ര മാധ്യമത്തിലൂടെ മൂല്യാധിഷ്ഠിത വിനോദമൊരുക്കുക എന്നതായിരുന്നു സൊസൈറ്റിയുടെ ലക്ഷ്യം. ഇന്ത്യന്‍ സിനിമാ പൈതൃകം സംരക്ഷിക്കുകയെന്ന പ്രാഥമിക ലക്ഷ്യത്തോടെ 1964 ലാണ് വാര്‍ത്താവിതരണപ്രക്ഷേപണ മന്ത്രാലയത്തിനു കീഴില്‍ നാഷണല്‍ ഫിലിം ആര്‍ക്കൈവ്‌സ് ഓഫ് ഇന്ത്യക്കു തുടക്കം കുറിച്ചത്. ഇന്ത്യന്‍ ചലച്ചിത്രങ്ങളുടെയും സാംസ്‌കാരിക വിനിമയത്തിന്റെയും പ്രോത്സാഹനത്തിനായി 1973 ല്‍ വാര്‍ത്താവിതരണപ്രക്ഷേപണ മന്ത്രാലയത്തിനു കീഴില്‍ ആരംഭിച്ചതാണ് ഡയറക്ടറേറ്റ് ഓഫ് ഫിലിം ഫെസ്റ്റിവല്‍സ്. ഇന്ത്യന്‍ ചലച്ചിത്ര വ്യവസായത്തിന്റെ സംഘടിതവും കാര്യക്ഷമവും സംയോജിതവുമായ വികസനത്തിനും പ്രോത്സാഹനത്തിനുമായാണ് 1975 ല്‍ കേന്ദ്ര പൊതുമേഖലാ സ്ഥാപനമായ എന്‍എഫ്ഡിസിക്കു തുടക്കം കുറിച്ചത്. ഈ മീഡിയ യൂണിറ്റുകള്‍ ലയിപ്പിക്കുന്നതിന് അംഗീകാരം നല്‍കിയതിനൊപ്പം സ്വത്തുക്കള്‍, ജീവനക്കാര്‍ എന്നിവയുടെ പങ്കിടലിനും മറ്റു പ്രവര്‍ത്തനങ്ങളുടെ മേല്‍നോട്ടത്തിനുമായി നടത്തിപ്പു ചുമതലക്കാരനെയും നിയമോപദേഷ്ടാവിനെയും നിയമിക്കാനും കേന്ദ്ര മന്ത്രിസഭ അംഗീകാരം നല്‍കി. ജീവനക്കാരെ ആരെയും ഒഴിവാക്കാതെ അവരുടെ താല്‍പ്പര്യങ്ങള്‍ മാനിച്ചാകും ഈ പ്രക്രിയകള്‍ നടത്തുക. ഫിലിം മീഡിയ യൂണിറ്റുകള്‍ ലയിപ്പിച്ചതോടെ ചലച്ചിത്ര നിര്‍മാണവുമായി ബന്ധപ്പെട്ട എല്ലാ കാര്യങ്ങളും ഒരു കുടക്കീഴില്‍ ലഭ്യമാകും. ഒടിടി പ്ലാറ്റ്‌ഫോമുകള്‍ക്കുള്ള ചലച്ചിത്രങ്ങളും മറ്റും, കുട്ടികള്‍ക്കുള്ള ചിത്രങ്ങള്‍, അനിമേഷന്‍, ഹ്രസ്വചിത്രങ്ങള്‍, ഡോക്യുമെന്ററികള്‍ എന്നിവയുള്‍പ്പെടെ ഇന്ത്യന്‍ സിനിമയുടെ എല്ലാ തരത്തിലുള്ള ഫീച്ചര്‍ ഫിലിമുകളിലും സന്തുലിതവും കേന്ദ്രീകൃതവുമായ വികസനം ഉറപ്പാക്കുക എന്നതാണ് പുതിയ നടപടികള്‍ ലക്ഷ്യമിടുന്നത്. ഒരേ പ്രവര്‍ത്തനങ്ങള്‍ ആവര്‍ത്തിക്കാതിരിക്കാനും അതിലൂടെ നഷ്ടമുണ്ടാകുന്നതു കുറയ്ക്കാനും ഈ നടപടികള്‍വഴി സാധിക്കും.
പ്രധാനമന്ത്രിയെ യു.എ.ഇ. വിദേശകാര്യ, രാജ്യാന്തര സഹകരണ മന്ത്രി സന്ദര്‍ശിച്ചു

യു.എ.ഇ. വിദേശകാര്യ, രാജ്യാന്തര സഹകരണ മന്ത്രി ബഹുമാനപ്പെട്ട ഷെയ്ഖ് അബ്ദുല്ല ബിന്‍ സയിദ് അല്‍ നഹ്യാന്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. അബുദാബിയിലെ കിരീടാവകാശിയായ രാജകുമാരന്റെ ആശംസകള്‍ യു.എ.ഇ.മന്ത്രി, പ്രധാനമന്ത്രിയെ അറിയിച്ചു. പ്രധാനമന്ത്രി തിരിച്ചും ആശംസകള്‍ കൈമാറി. വ്യാപാരം, നിക്ഷേപം, പ്രതിരോധം, ജനങ്ങള്‍ തമ്മിലുള്ള ബന്ധം തുടങ്ങി ഉഭയകക്ഷി സഹകരണത്തിലെ പല വിഷയങ്ങളെക്കുറിച്ചും ഇരുവരും ചര്‍ച്ച ചെയ്തു. ഊര്‍ജം, ഭവന നിര്‍മാണം, ഭക്ഷ്യ സംസ്‌കരണം, അടിസ്ഥാന സൗകര്യം തുടങ്ങി പല മേഖലകളിലും ഇന്ത്യയില്‍ നിക്ഷേപം നടത്താനുള്ള താല്‍പര്യം യു.എ.ഇയില്‍ വര്‍ധിച്ചുവരുന്നതായി യു.എ.ഇ.മന്ത്രി വെളിപ്പെടുത്തി. ഇന്ത്യയില്‍ യാഥാര്‍ഥ്യമാകാന്‍ പോകുന്ന 4400 യു.എസ.് ഡോളര്‍ 60 എം.എം.പി.ടി.എ. ഗ്രീന്‍ഫീല്‍ഡ് മെഗാ റിഫൈനറി ആന്‍ഡ് പെട്രോകെമിക്കല്‍സ് കോംപ്ലക്‌സില്‍ നിക്ഷേപം നടത്താനുള്ള അഡ്‌നോക്കിന്റെ തീരുമാനത്തെ ശ്ലാഘിച്ച പ്രധാനമന്ത്രി, ഇതു സംബന്ധിച്ച ധാരണാപത്രം ഇന്ന് ഒപ്പുവെക്കപ്പെട്ടതിനെ സ്വാഗതം ചെയ്തു. യു.എ.ഇയുടെ സമ്പദ്‌വ്യവസ്ഥയ്ക്കും ക്ഷേമത്തിനും ഇന്ത്യന്‍ വംശജര്‍ നല്‍കിവരുന്ന സംഭാവനകളെക്കുറിച്ച് യു.എ.ഇ.മന്ത്രി പരാമര്‍ശിച്ചു.
റത്‌ലം ബസപകടം: പ്രധാനമന്ത്രി ദുഃഖം പ്രകടിപ്പിച്ചു

മധ്യപ്രദേശിലെ റത്‌ലമില്‍ ബസപകടത്തില്‍ ആള്‍ക്കാര്‍ മരിക്കാനിടയായ സംഭവത്തില്‍ പ്രധാനമന്ത്രി ശ്രീ. നരേന്ദ്ര മോദി ദുഃഖം പ്രകടിപ്പിച്ചു. ‘മധ്യപ്രദേശിലെ റത്‌ലമില്‍ ഉണ്ടായ ബസപകടത്തില്‍ ഏതാനും പേര്‍ക്കു ജീവഹാനി സംഭവിക്കാനിടയായതില്‍ അതീവമായി ദുഃഖിക്കുന്നു. കൊല്ലപ്പെട്ടവരുടെ കുടുംബാംഗങ്ങളുടെ ദുഃഖത്തില്‍ പങ്കുചേരുന്നു. അപകടത്തില്‍ പരുക്കേറ്റവര്‍ പെട്ടെന്നുതന്നെ സുഖം പ്രാപിക്കട്ടെ എന്ന് ആശംസിക്കുന്നു.’, പ്രധാനമന്ത്രി പറഞ്ഞു.
നാളെ വാരാണസിയിലെത്തുന്ന ഫ്രഞ്ച് പ്രസിഡന്റ് ഇമ്മാനുവല്‍ മക്രോണിനെ പ്രധാനമന്ത്രി  മോദി സ്വീകരിക്കും

വാരാണസിയിലെത്തുന്ന ഫ്രഞ്ച് പ്രസിഡന്റ് ഇമ്മാനുവല്‍ മക്രോണിനെ പ്രധാനമന്ത്രി ശ്രീ. നരേന്ദ്ര മോദി നാളെ രാവിലെ സ്വീകരിക്കും. വാരാണസിയില്‍ നിന്നും മടങ്ങുന്നതിന് മുന്‍പ് സോളാര്‍ പവര്‍ പ്ലാന്റ് ഉദ്ഘാടനം ചെയ്യുന്നതിനായി ഇരു നേതാക്കളും മിര്‍സാപൂരിലേക്ക് തിരിക്കും. വാരാണസിയില്‍ ഇരു നേതാക്കളും ദീന്‍ ദയാല്‍ ഹസ്തകലാ ശാങ്കുള്‍ സന്ദര്‍ശിക്കും. കരകൗശല വിദഗ്ധന്‍മാരുമായും അവര്‍ ആശയവിനിമയം നടത്തുകയും, അവരുടെ കരകൗശലവസ്തുക്കളുടെ തത്സസമയ പ്രദര്‍ശനം വീക്ഷിക്കുകയും ചെയ്യും. പ്രശസ്തമായ അസി ഘട്ടിലെത്തി ഗംഗാ ചുരത്തില്‍കൂടി പ്രധാനമന്ത്രി മോദിയും പ്രസിഡന്റ് മക്രോണും ബോട്ട് യാത്ര നടത്തും. തുടര്‍ന്ന് ഫ്രഞ്ച് പ്രസിഡന്റിന് പ്രധാനമന്ത്രി മോദി ബഹുമാനാര്‍ത്ഥം ഉച്ചഭക്ഷണം നല്‍കും. ഉച്ചകഴിഞ്ഞ്, വാരാണസിയില്‍ മധുവാദിഹ് റെയില്‍വേസ്‌റ്റേഷനും പാറ്റ്‌നയും തമ്മില്‍ ബന്ധിപ്പിക്കുന്ന ട്രെയിന്‍ പ്രധാനമന്ത്രി ഫ്‌ളാഗ് ഓഫ് ചെയ്യും. വിവിധ വികസന പ്രൊജക്ടുകള്‍ അദ്ദേഹം ഉദ്ഘാടനം ചെയ്യും. വാരണസി ഡിഎല്‍ഡബ്ല്യു മൈതാനത്ത് ചേരുന്ന പൊതുയോഗത്തെയും അദ്ദേഹം അഭിസംബോധന ചെയ്യും.
വിദ്യാഭ്യാസ മേഖലയെ കുറിച്ചു ചര്‍ച്ച ചെയ്യുന്നതിനായി പ്രധാനമന്ത്രി യോഗം വിളിച്ചു

ദേശീയ വിദ്യാഭ്യാസ നയം(എന്‍.ഇ.പി.) ഉള്‍പ്പെടെ വിദ്യാഭ്യാസ മേഖലയിലെ പ്രശ്‌നങ്ങളും പരിഹാരങ്ങളും ചര്‍ച്ച ചെയ്യുന്നതിനായി പ്രധാനമന്ത്രി ശ്രീ. നരേന്ദ്ര മോദി യോഗം വിളിച്ചുചേര്‍ത്തു. വിദ്യാഭ്യാസ മേഖലയില്‍ സാങ്കേതിക വിദ്യ ഉപയോഗപ്പെടുത്തുന്നതിനു പ്രത്യേക ഊന്നല്‍ നല്‍കി. ഓണ്‍ലൈന്‍ ക്ലാസുകള്‍, വിദ്യാഭ്യാസ പോര്‍ട്ടലുകള്‍, വിദ്യാഭ്യാസ ചാനലുകളില്‍ ക്ലാസ് തിരിച്ചുള്ള സംപ്രേഷണങ്ങള്‍ തുടങ്ങിയ കാര്യങ്ങള്‍ക്കായി സാങ്കേതിക വിദ്യ ഉപയോഗപ്പെടുത്തുക വഴി പഠനം മെച്ചപ്പെടുത്തണമെന്നു യോഗം ചൂണ്ടിക്കാട്ടി. എല്ലാവര്‍ക്കും മെച്ചപ്പെട്ട വിദ്യാഭ്യാസം ഉറപ്പാക്കിയും ബഹുഭാഷകളോടു കൂടിയതും 21ാം നൂറ്റാണ്ടിന് ആവശ്യമായ നൈപുണ്യത്തോടു കൂടിയതും കായിക, കലാ, പരിസ്ഥിതി വിഷയങ്ങള്‍ ഉള്‍പ്പെടുത്തിയതും ആക്കുകവഴി പ്രാഥമിക വിദ്യാഭ്യാസത്തിന്റെ മേന്‍മ വര്‍ധിപ്പിച്ചും വിദ്യാഭ്യാസത്തിനു പൊതു സ്വഭാവം കൊണ്ടുവരുന്നതിന് ഊന്നല്‍ നല്‍കി. സ്‌കൂള്‍ തലത്തിലും ഉന്നത തലത്തിലുമുള്ള വിദ്യാഭ്യാസത്തിനു സാങ്കേതിക വിദ്യ ഉപയോഗപ്പെടുത്തുന്നതും പ്രോല്‍സാഹിപ്പിക്കുന്നതും ചര്‍ച്ച ചെയ്യപ്പെട്ടു. ഓണ്‍ലൈന്‍ വഴിയും ടിവി ചാനലുകളും റേഡിയോകളും പോഡ്കാസ്റ്റുകളും വഴിയുമുള്ള വിദ്യാഭ്യാസത്തെ കുറിച്ചു വിശദമായ ചര്‍ച്ച നടന്നു. പഠനം ഫലപ്രദവും അതേസമയം, എല്ലാവര്‍ക്കും ലഭ്യമാകുന്നതും ഇന്ത്യന്‍ സംസ്‌കാരത്തിലും ധര്‍മത്തിലും വേരൂന്നിയതും സമകാലികവും ആക്കുക വഴി ഉന്നതവിദ്യാഭ്യാസ രംഗം പരിഷ്‌കരിക്കുന്നതു ചര്‍ച്ച ചെയ്യപ്പെട്ടു. ചെറിയ കുട്ടികളുടെ വിദ്യാഭ്യാസം, അടിസ്ഥാനപരമായ സാക്ഷരതയും കണക്കും, കാലികമായ ബോധനശാസ്ത്രം എന്നിവ ഇന്ത്യയുടെ സാംസ്‌കാരികവും ഭാഷാപരവുമായ വൈവിധ്യം സംരക്ഷിക്കപ്പെടുംവിധവും അതോടൊപ്പം വിദ്യാഭ്യാസം വൈകാതെ തൊഴില്‍ലഭ്യത ഉറപ്പാക്കുന്നതും ആവേണ്ടതിനാണ് ഊന്നല്‍ നല്‍കപ്പെട്ടത്. എല്ലാവര്‍ക്കും മേന്‍മയാര്‍ന്ന വിദ്യാഭ്യാസം ലഭ്യമാക്കുക വഴി സജീവമായ അറിവുള്ള സമൂഹം സൃഷ്ടിക്കുന്നതിനായുള്ള വിദ്യാഭ്യാസ പരിഷ്‌കാരങ്ങള്‍ കൊണ്ടുവരുന്നതിലൂടെ ഇന്ത്യയെ ‘ആഗോള വിജ്ഞാന സൂപ്പര്‍ പവറാ’ക്കാന്‍ തീരുമാനിച്ചു. ഈ ലക്ഷ്യങ്ങള്‍ നേടിയെടുക്കുന്നതിനും വിദ്യാഭ്യാസ മേഖലയെ ഫലപ്രദമായി നിയന്ത്രിക്കുന്നതിനും നിര്‍മിത ബുദ്ധി ഉള്‍പ്പെടെ സാങ്കേതിക വിദ്യ വ്യാപകമായി ഉപയോഗിക്കുന്നതിനെ പ്രോല്‍സാഹിപ്പിക്കും.
യുവജന വിഷയങ്ങളില്‍ ഇന്ത്യ- മൊറോക്കോ സഹകരണം

യുവജന വിഷയങ്ങളില്‍ സഹകരിക്കുന്നതിന് ഇന്ത്യയും മൊറോക്കോയും തമ്മില്‍ 2019 ഫെബ്രുവരിയില്‍ ഒപ്പുവെച്ച ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം വിലയിരുത്തി. വിവിധ പരിപാടികളിലും പ്രവര്‍ത്തനങ്ങളിലുമുള്ള പങ്കാളിത്തം, വിജ്ഞാനം, വിവരങ്ങള്‍ എന്നിവയുടെ പങ്കുവെക്കല്‍, യുവാക്കളുടെ പരസ്പര വിനിമയ പരിപാടികള്‍ എന്നിവ വഴി ഇരു രാജ്യങ്ങളും തമ്മിലുള്ള സഹകരണം ശക്തിപ്പെടുത്താനും പ്രോത്സാഹിപ്പിക്കാനുമാണ് ഈ ധാരണാപത്രം ലക്ഷ്യമിടുന്നത്. യുവജന വിഷയങ്ങളില്‍ സഹകരിക്കുന്ന മേഖലകള്‍ ഇവയാണ്; • യൂത്ത് പ്രോഗ്രാമുകള്‍ സംഘടിപ്പിക്കുക • അന്താരാഷ്ട്ര സമ്മേളനങ്ങള്‍, സെമിനാറുകള്‍ എന്നിവയ്ക്ക് പരസ്പരം ക്ഷണം കൈമാറുക. • അച്ചടിച്ച വസ്തുക്കള്‍, സിനിമകള്‍, അനുഭവസമ്പത്ത്, ഗവേഷണം മറ്റ് വിവരങ്ങള്‍ എന്നിവയുടെ വിനിമയം. • യുവജന ക്യാമ്പുകള്‍, യൂത്ത് ഫെസ്റ്റിവലുകള്‍, മറ്റ് സഹകരണ യുവജന പരിപാടികള്‍ എന്നിവയിലെ പങ്കാളിത്തം. 2019 മുതല്‍, ഇരു രാജ്യങ്ങളും എല്ലാ വര്‍ഷവും 20 അംഗ യുവജന സംഘങ്ങളുടെ 10 ദിവസത്തില്‍ കൂടാത്ത വിനിമയ പരിപാടി സംഘടിപ്പിക്കും.
യുവജന സഹകരണത്തില്‍ ഇന്ത്യാ - അര്‍മേനിയ ധാരണാപത്രം

യുവജനകാര്യ മേഖലയില്‍ സഹകരിക്കുന്നതിന് ഇന്ത്യയും അര്‍മേനിയയും തമ്മില്‍ ഒപ്പുവെച്ച ധാരണാപത്രം പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന മന്ത്രിസഭായോഗം വിലയിരുത്തി. ഈ വര്‍ഷം ഏപ്രില്‍ 17 നാണ് ധാരണാപത്രം ഒപ്പുവെച്ചത്. അഞ്ചു വര്‍ഷത്തേക്ക് ഇത് നിലവിലുണ്ടാകും. അതിനുശേഷം ഇരു കക്ഷികള്‍ക്കും എതിര്‍പ്പൊന്നുമില്ലെങ്കില്‍ ഓരോ 5 വര്‍ഷം കൂടുമ്പോഴും ഈ ധാരണാപത്രം പുതുക്കപ്പെടും. ധാരണാപത്രം തുടരുന്നതില്‍ ഏതെങ്കിലും കക്ഷിക്ക് എതിര്‍പ്പുണ്ടെങ്കില്‍ കാലാവധി അവസാനിക്കുന്നതിന്റെ കുറഞ്ഞത് ആറു മാസമെങ്കിലും മുമ്പ് അത് അറിയിച്ചിരിക്കണം. ഇരു രാജ്യങ്ങള്‍ക്കും ആറു മാസം മുമ്പ് മുന്‍കൂര്‍ നോട്ടീസ് നല്‍കി കരാര്‍ അവസാനിപ്പിക്കാം. രണ്ട് രാജ്യങ്ങളും സംഘടിപ്പിക്കുന്ന പരിപാടികളിലുള്ള പരസ്പര പങ്കാളിത്തം, വിവരവും വിജ്ഞാനവും കൈമാറല്‍, യുവജനങ്ങളുടെ വിനിമയം എന്നിവ വഴി യുവജനകാര്യങ്ങളിലുള്ള സഹകരണം ശക്തിപ്പെടുത്തുകയാണ് ധാരണാപത്രത്തിലൂടെ ലക്ഷ്യമിടുന്നത്. യുവാക്കളുടെയും, യുവജന സംഘടനകളുടെയും, യുവജനകാര്യ നയ രൂപീകരണത്തിന്റെ ചുമതല വഹിക്കുന്നവരുടെയും, പരസ്പര വിനിമയവും ഈ ധാരണാപത്രത്തില്‍ ഉള്‍പ്പെടുന്നു. ഇരു രാജ്യങ്ങളിലും നടക്കുന്ന യുവജനങ്ങളുടെ വിഷയങ്ങളുമായി ബന്ധപ്പെട്ട അന്താരാഷ്ട്ര സമ്മേളനങ്ങള്‍, സെമിനാറുകള്‍ എന്നിവയില്‍ പരസ്പര പങ്കാളിത്തത്തിനും അച്ചടിരേഖകള്‍, ചലച്ചിത്രങ്ങള്‍, അനുഭവങ്ങള്‍ എന്നിവ കൈമാറുന്നതിനും ധാരണാപത്രം വ്യവസ്ഥ ചെയ്യുന്നു. ഇരു രാജ്യങ്ങളിലും നടക്കുന്ന യുവജന ക്യാമ്പുകള്‍, യൂത്ത് ഫെസ്റ്റിവലുകള്‍, യുവജനകാര്യത്തിലുള്ള ഗവേഷണങ്ങള്‍ എന്നിവയില്‍ സഹകരിക്കാനും ധാരണാപത്രം സഹായിക്കും.
പ്രധാനമന്ത്രി മാർച്ച് 11-12 തീയതികളിൽ ഗുജറാത്ത് സന്ദർശിക്കും

പ്രധാനമന്ത്രി ശ്രീ നരേന്ദ്ര മോദി 2022 മാർച്ച് 11-12 തീയതികളിൽ ഗുജറാത്ത് സന്ദർശിക്കും. മാർച്ച് 11 ന് വൈകുന്നേരം 4 മണിക്ക് പ്രധാനമന്ത്രി ഗുജറാത്ത് പഞ്ചായത്ത് മഹാസമ്മേളനത്തെ അഭിസംബോധന ചെയ്യും. മാർച്ച് 12ന് രാവിലെ 11 മണിക്ക് രാഷ്ട്രീയ രക്ഷാ സർവകലാശാലയുടെ (ആർആർയു) കെട്ടിടം പ്രധാനമന്ത്രി രാഷ്ട്രത്തിന് സമർപ്പിക്കും. മുഖ്യാതിഥിയായ അദ്ദേഹം ആർആർയുവിന്റെ ആദ്യ ബിരുദദാന പ്രസംഗവും നടത്തും . വൈകുന്നേരം 6:30 ന് പ്രധാനമന്ത്രി 11-ാമത് ഖേൽ മഹാകുംഭ് ഉദ്ഘാടനം ചെയ്യും. 33 ജില്ലാ പഞ്ചായത്തുകളും 248 താലൂക്ക് പഞ്ചായത്തുകളും 14,500-ലധികം ഗ്രാമപഞ്ചായത്തുകളുമുള്ള ഗുജറാത്തിന് ത്രിതല പഞ്ചായത്ത് രാജ് ഘടനയുണ്ട്. ‘ഗുജറാത്ത് പഞ്ചായത്ത് മഹാസമ്മേളനം: ആപ്നു ഗാം, ആപ്നു ഗൗരവ്’ എന്ന പേരിൽ സംസ്ഥാനത്തെ പഞ്ചായത്തീരാജ് സ്ഥാപനങ്ങളുടെ മൂന്ന് തലങ്ങളിൽ നിന്നുള്ള ഒരു ലക്ഷത്തിലധികം പ്രതിനിധികൾ പങ്കെടുക്കും. പോലീസ്, ക്രിമിനൽ ജസ്റ്റിസ്, ജയിൽ ഭരണം എന്നിവയുടെ വിവിധ വിഭാഗങ്ങളിൽ ഉയർന്ന നിലവാരമുള്ള പരിശീലനം ലഭിച്ച മനുഷ്യശക്തിയുടെ ആവശ്യകത നിറവേറ്റുന്നതിനാണ് രാഷ്ട്രീയ രക്ഷാ സർവ്വകലാശാല സ്ഥാപിച്ചത്. 2010-ൽ ഗുജറാത്ത് ഗവണ്മെന്റ് സ്ഥാപിച്ച രക്ഷാ ശക്തി സർവ്വകലാശാലയെ അപ്ഗ്രേഡ് ചെയ്തുകൊണ്ട് ഗവണ്മെന്റ് രാഷ്ട്രീയ രക്ഷാ സർവ്വകലാശാല എന്ന പേരിൽ ഒരു ദേശീയ പോലീസ് സർവ്വകലാശാല സ്ഥാപിച്ചു. ദേശീയ പ്രാധാന്യമുള്ള ഒരു സ്ഥാപനമായ ഈ സർവ്വകലാശാല 2020 ഒക്ടോബർ 1 മുതൽ പ്രവർത്തനം ആരംഭിച്ചു. വ്യവസായങ്ങളിൽ നിന്നുള്ള അറിവും വിഭവങ്ങളും പ്രയോജനപ്പെടുത്തി സ്വകാര്യ മേഖലയുമായി സമന്വയം വികസിപ്പിക്കുകയും പോലീസ്, സുരക്ഷ എന്നിവയുമായി ബന്ധപ്പെട്ട വിവിധ മേഖലകളിൽ മികവിന്റെ കേന്ദ്രങ്ങൾ സ്ഥാപിക്കുകയും ചെയ്യും. പോലീസ് സയൻസ് ആൻഡ് മാനേജ്‌മെന്റ്, ക്രിമിനൽ നിയമവും നീതിയും, സൈബർ സൈക്കോളജി, ഇൻഫർമേഷൻ ടെക്‌നോളജി, ആർട്ടിഫിഷ്യൽ ഇന്റലിജൻസ്, സൈബർ സെക്യൂരിറ്റി, ക്രൈം ഇൻവെസ്റ്റിഗേഷൻ, തന്ത്രപ്രധാനമായ ഭാഷകൾ, ആഭ്യന്തര പ്രതിരോധം എന്നിങ്ങനെ പോലീസിന്റെയും ആഭ്യന്തര അക്കാദമിക് പ്രോഗ്രാമുകൾ സർവ്വകലാശാല വാഗ്ദാനം ചെയ്യുന്നു. തന്ത്രങ്ങൾ, ശാരീരിക വിദ്യാഭ്യാസവും കായികവും, തീരദേശ, സമുദ്ര സുരക്ഷ. നിലവിൽ, 18 സംസ്ഥാനങ്ങളിൽ നിന്നുള്ള 822 വിദ്യാർത്ഥികൾ ഈ പ്രോഗ്രാമുകളിൽ എൻറോൾ ചെയ്തിട്ടുണ്ട്. 2010-ൽ അന്നത്തെ മുഖ്യമന്ത്രി ശ്രീ നരേന്ദ്ര മോദിയുടെ ദർശനാത്മകമായ നേതൃത്വത്തിൽ ഗുജറാത്തിൽ 16 കായിക ഇനങ്ങളും 13 ലക്ഷം പങ്കാളികളുമായി ആരംഭിച്ച ഖേൽ മഹാകുംഭ് ഇന്ന് 36 പൊതു കായിക ഇനങ്ങളും 26 പാരാ കായിക ഇനങ്ങളും ഉൾക്കൊള്ളുന്നു. 45 ലക്ഷത്തിലധികം കായികതാരങ്ങളാണ് പതിനൊന്നാമത് ഖേൽ മഹാകുംഭിനായി രജിസ്റ്റർ ചെയ്തിരിക്കുന്നത്. ഖേൽ മഹാകുംഭ് ഗുജറാത്തിലെ കായിക രംഗത്ത് വിപ്ലവം സൃഷ്ടിച്ചു. പ്രായപരിധിയില്ലാതെ, ഒരു മാസത്തോളം വിവിധ ഇനങ്ങളിൽ മത്സരിക്കുന്ന സംസ്ഥാനത്തുടനീളമുള്ള ജനങ്ങളുടെ പങ്കാളിത്തത്തിന് ഇത് സാക്ഷ്യം വഹിക്കുന്നു. പരമ്പരാഗത കായിക വിനോദങ്ങളായ കബഡി, ഖോ-ഖോ, വടംവലി, യോഗാസന, മല്ലകംഭ്, എന്നിവയ്ക്ക് പുറമെ , ആർട്ടിസ്റ്റിക് സ്കേറ്റിംഗ്, ടെന്നീസ്, ഫെൻസിങ് തുടങ്ങിയ ആധുനിക കായിക ഇനങ്ങളുടെയും സവിശേഷ സംഗമമാണിത്. ഖേൽ മഹാകുംഭ് ഗുജറാത്തിലെ കായിക ഇക്കോസിസ്റ്റത്തിൽ വിപ്ലവം സൃഷ്ടിച്ചു. പ്രായപരിധിയില്ലാതെ, ഒരു മാസത്തെ വിവിധ ഇനങ്ങളിൽ മത്സരിക്കുന്ന സംസ്ഥാനത്തുടനീളമുള്ളവരുടെ പങ്കാളിത്തത്തിന് ഇത് സാക്ഷ്യം വഹിക്കുന്നു. പരമ്പരാഗത കായിക വിനോദങ്ങളായ കബഡി, ഖോ-ഖോ, വടംവലി, യോഗാസന, മല്ലകംഭ്, ആർട്ടിസ്റ്റിക് സ്കേറ്റിംഗ്, ടെന്നീസ്, ഫെൻസിങ് തുടങ്ങിയ ആധുനിക കായിക ഇനങ്ങളുടെ സവിശേഷ സംഗമമാണിത്. ഗ്രാസ്റൂട്ട് തലത്തിൽ കായികരംഗത്തെ അസംസ്കൃത പ്രതിഭകളെ കണ്ടെത്തുന്നതിൽ ഇത് ഒരു പ്രധാന പങ്ക് വഹിച്ചു. ഗുജറാത്തിലെ പാരാ സ്‌പോർട്‌സിനും ഇത് ഊന്നൽ നൽകി.
സത്യപ്രതിജ്ഞ ചെയ്ത യോഗി ആദിത്യനാഥിനെയും അദ്ദേഹത്തിന്റെ മന്ത്രി സഭയെയും പ്രധാനമന്ത്രി അഭിനന്ദിച്ചു

ഉത്തർപ്രദേശ് മുഖ്യമന്ത്രിയായി സത്യപ്രതിജ്ഞ ചെയ്ത യോഗി ആദിത്യനാഥിനെയും മന്ത്രിമാരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. കഴിഞ്ഞ അഞ്ച് വർഷത്തെ നിരവധി നേട്ടങ്ങൾ അനുസ്മരിച്ച പ്രധാനമന്ത്രി, മുഖ്യമന്ത്രിയുടെ നേതൃത്വത്തിൽ സംസ്ഥാനം വികസനത്തിന്റെ പുതിയ അധ്യായം രചിക്കുമെന്ന് പ്രത്യാശ പ്രകടിപ്പിച്ചു. പ്രധാനമന്ത്രി ട്വീറ്റ് ചെയ്തു: "ഉത്തർപ്രദേശ് മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റ യോഗി ആദിത്യനാഥ് ജിക്കും അദ്ദേഹത്തിന്റെ മന്ത്രിസഭയ്ക്കും ഹൃദയംഗമമായ അഭിനന്ദനങ്ങൾ. കഴിഞ്ഞ 5 വർഷത്തിനിടെ സംസ്ഥാനത്തിന്റെ വികസന യാത്ര നിരവധി നാഴികക്കല്ലുകൾ അടയാളപ്പെടുത്തി സംസ്ഥാനം പുരോഗമിക്കുകയാണെന്ന് എനിക്ക് ഉറപ്പുണ്ട്. താങ്കളുടെ നേതൃത്വത്തിൽ ജനങ്ങളുടെ അഭിലാഷങ്ങൾ പൂർത്തീകരിച്ചു കൊണ്ട് മറ്റൊരു പുതിയ അധ്യായം രചിക്കും."
അന്താരാഷ്ട്ര ഊര്‍ജ്ജ ഏജന്‍സിയില്‍ ഇന്ത്യ ചേരുന്നതിന് കേന്ദ്ര മന്ത്രിസഭയുടെ അനുമതി.

അന്താരാഷ്ട്ര സമുദ്ര ഊര്‍ജ്ജ ഏജന്‍സിയില്‍ (ഐ.ഇ.ഓ.- ഒ.ഇ.എസ്) ല്‍ നടപ്പാക്കല്‍ കരാര്‍ ഒപ്പിട്ട് കൊണ്ട് ഇന്ത്യയ്ക്ക് അംഗമാകാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഇതില്‍ അംഗമാകുന്നതു വഴി ലോകത്തെമ്പാടുമുള്ള ആധുനിക ഗവേഷണ സാങ്കേതിക വിദ്യകള്‍ ഇന്ത്യയ്ക്ക് സ്വായത്തമാകും.
സിംഗപ്പൂര്‍ മുന്‍ പ്രസിഡന്റ് എസ്.ആര്‍.നാഥന്റെ നിര്യാണത്തില്‍ പ്രധാനമന്ത്രി അനുശോചിച്ചു

സിംഗപ്പൂര്‍ മുന്‍ പ്രസിഡന്റ് ശ്രീ. എസ്.ആര്‍.നാഥന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘സിംഗപ്പൂര്‍ മുന്‍ പ്രസിഡന്റ് എസ്.ആര്‍.നാഥന്റെ മരണം ദുഃഖിപ്പിക്കുന്നു. വ്യാപകമായി ആദരിക്കപ്പെട്ടിരിക്കുന്ന ഒരു വിശിഷ്ട നേതാവിനെയാണ് സിംഗപ്പൂരിനു നഷ്ടമായിരിക്കുന്നത്. മുന്‍ പ്രസിഡന്റ് നാഥന്റെ നിര്യാണത്തില്‍ സിംഗപ്പൂര്‍ ജനതയ്ക്കുള്ള ദുഃഖത്തില്‍ ഇന്ത്യക്കാരും പങ്കുചേരുകയാണ്. അദ്ദേഹത്തിന്റെ കുടുംബത്തെ അനുശോചനങ്ങള്‍ അറിയിക്കുന്നു.’, പ്രധാനമന്ത്രി പറഞ്ഞു.
ഭീകരപ്രവര്‍ത്തകരും ആണവകടത്തുകാരുമൊത്ത് സഹകരിക്കുന്ന ഗവണ്‍മെന്റ് ഘടകങ്ങള്‍ വന്‍ ഭീഷണി- പ്രധാനമന്ത്രി

ആണവ സുരക്ഷ ചിലവ് ലോക ശ്രദ്ധ ആകര്‍ഷിച്ചതിലൂടെ ആഗോള സുരക്ഷയയ്ക്ക് വലിയൊരു സേവനമാണ് യു.എസ് പ്രസിഡന്റ് ബരാക്ക് ഒബാമ ചെയ്തതെന്ന് പ്രധാനമന്ത്രി ശ്രീ. നരേന്ദ്ര മോദി അഭിപ്രായപ്പെട്ടു. വാഷിംഗ്ടണില്‍ തന്റെ ബഹുമാനാര്‍ത്ഥം അമേരിക്കന്‍ പ്രസിഡന്റ് നല്‍കിയ അത്താഴ വിരുന്നില്‍ ആണവ സുരക്ഷ ഉയര്‍ത്തുന്ന വെല്ലുവിളികളെ കുറിച്ച് സംസാരിക്കുകയായിരുന്നു പ്രധാനമന്ത്രി. അടുത്തിടെ ബ്രസ്സല്‍സില്‍ നടന്ന ഭീകരാക്രമണങ്ങളെ പരാമര്‍ശിക്കവെ, ഭീകരപ്രവര്‍ത്തനങ്ങളില്‍ നിന്ന് ആണവ സുരക്ഷ നേരിടുന്ന വെല്ലുവിളി എത്രമാത്രം യഥാര്‍ത്ഥവും സത്വരവുമാണെന്ന് ബ്രസ്സല്‍സ് നമ്മെ കാട്ടി തന്നതായി അദ്ദേഹം ചൂണ്ടിക്കാട്ടി. ഭീകരവാദത്തിന്റെ മൂന്ന് സമകാലീന സവിശേഷതകളില്‍ ശ്രദ്ധ കേന്ദ്രീകരിക്കാന്‍ ശ്രീ. നരേന്ദ്ര മോദി ആഹ്വാനം ചെയ്തു. ഒന്നാമതായി, ഇപ്പോഴത്തെ ഭീകരവാദം അരങ്ങേറുന്നത് പരമാവധി അക്രമത്തിന്റെ പശ്ചാത്തലത്തിലാണ്. രണ്ടാമതായി ഗുഹയ്ക്കുള്ളിലെ ഒരാളെയല്ല നാം തിരയുന്നത്. മറിച്ച് ഒരു നഗരത്തിലുള്ള കമ്പ്യൂട്ടറോ, സ്മാര്‍ട്ട് ഫോണോ കൈവശമുള്ള ഒരു ഭീകരവാദിയെയാണ്. മൂന്നാമതായി ഭീകരവാദികള്‍ക്കും ആണവക്കടത്തുകാര്‍ക്കും ഒപ്പം പ്രവര്‍ത്തിക്കുന്ന ഗവണ്‍മെന്റിന്റെ വിഭാഗങ്ങളാണ് ഏറ്റവും വലിയ ഭീഷണി ഉയര്‍ത്തുന്നത്. ഭീകരത രൂപാന്തരം പ്രാപിച്ച് ഇരുപത്തൊന്നാം നൂറ്റാണ്ടിലെ സാങ്കേതിക വിദ്യയാണ് ഭീകരവാദികള്‍ ഉപയോഗിക്കുന്നതെന്ന് പ്രധാനമന്ത്രി ചൂണ്ടിക്കാട്ടി. എന്നാല്‍ ഇവയോടുള്ള നമ്മുടെ പ്രതികരണങ്ങളാകട്ടെ ഭൂതകാലത്തേതും. ഭീകരത എന്നത് ആഗോള വ്യാപകമായ ശൃംഖലയാണെങ്കിലും നാം ഇപ്പോഴും ഈ ഭീഷണിയെ നേരിടുന്നത് ദേശീയമായിട്ടാണെന്ന് പ്രധാനമന്ത്രി പറഞ്ഞു. ഭീകരതയുടെ വ്യാപനവും വിതരണ കണ്ണികളും ആഗോളമാണെങ്കിലും ഇത് ചെറുക്കുന്നതില്‍ രാജ്യങ്ങള്‍ തമ്മില്‍ യഥാര്‍ത്ഥമായ സഹകരണമില്ല. ഭികര പ്രവര്‍ത്തനങ്ങള്‍ കടുത്ത ശിക്ഷയ്ക്ക് വിധേയമാവുകയും, ഭീകരത തടയുകയും ചെയ്തില്ലെങ്കില്‍ ആണവ ഭീകരതയെ തടുക്കനാവില്ലെന്ന് പ്രധാനമന്ത്രി പറഞ്ഞു. ഭീകരത എന്നത് മറ്റ് വല്ലവരുടെയും പ്രശ്മനാണെന്നും അത്, അവരുടെ ഭീകരനാണ്, നമ്മുടെയല്ല എന്ന ചിന്ത ഏവരും വെടിയണമെന്ന് അദ്ദേഹം ആഹ്വാനം ചെയ്തു. ആണവ സുരക്ഷ എന്നത് ഒരു ദേശീയ മുന്‍ഗണനയായി നില കൊള്ളണമെന്നും, എല്ലാ രാഷ്ടങ്ങളും തങ്ങളുടെ രാജ്യന്തര കടമകള്‍ പൂര്‍ണ്ണമായി പാലിക്കണമെന്നും പ്രധാനമന്ത്രി പറഞ്ഞു.
വൈദേശിക ദേശീയ എണ്ണക്കമ്പനികള്‍ വഴി കര്‍ണാടക പാഡൂരിലെ പാഡൂര്‍ തന്ത്രപ്രധാന പെട്രോളിയം ശേഖരം നിറയ്ക്കുന്നതിനു മന്ത്രിസഭയുടെ അനുമതി

വൈദേശിക ദേശീയ എണ്ണക്കമ്പനികള്‍ വഴി കര്‍ണാടക പാഡൂരിലെ പാഡൂര്‍ തന്ത്രപ്രധാന പെട്രോളിയം ശേഖരം (എസ്.പി.ആര്‍.) നിറയ്ക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. പാഡൂരിലെ എസ്.പി.ആര്‍. കേന്ദ്രം 0.625 ദശലക്ഷം മെട്രിക് ടണ്‍(എം.എം.ടി.) ശേഖരണ വ്യാപ്തിയുള്ള നാല് അറകളോടുകൂടിയ, ഭൂമിക്കടിയിലുള്ള പാറകള്‍ക്കിടയിലെ ഗുഹയാണ്. കേന്ദ്രഗവണ്‍മെന്റിന്റെ ബജറ്റ് വിഹിതം കുറച്ചുകൊണ്ടുവരുന്നതിനാണ് പി.പി.പി. മാതൃകയില്‍ ഈ എസ്.പി.ആര്‍. നിറയ്ക്കാനുള്ള പദ്ധതി. വിശാഖപട്ടണം (1.33 എം.എം.ടി.), മംഗലാപുരം (1.5 എം.എം.ടി.), പാഡൂര്‍ (2.5 എം.എം.ടി.) എന്നീ മൂന്നു കേന്ദ്രങ്ങളിലായി ആകെ 5.33 എം.എം.ടി. അസംസ്‌കൃത എണ്ണ ശേഖരിക്കാനുള്ള കേന്ദ്രമാണ് ഇന്ത്യന്‍ തന്ത്രപ്രധാന പെട്രോളിയം ശേഖരം ലിമിറ്റഡ് (ഐ.എസ്.പി.ആര്‍.എല്‍.) പാറകള്‍ക്കിടയില്‍ സജ്ജീകരിച്ച് ഉപയോഗപ്പെടുത്തുന്നത്. 2017-18 സാമ്പത്തിക വര്‍ഷത്തിലെ ഉപയോഗം സംബന്ധിച്ച വിവരങ്ങളുടെ അടിസ്ഥാനത്തില്‍ കണക്കാക്കിയിട്ടുള്ളത് ഇന്ത്യക്ക് 95 ദിവസത്തേക്ക് ആവശ്യമായ അസംസ്‌കൃത എണ്ണ 5.33 മെട്രിക് ടണ്‍ ശേഖരിക്കാനുള്ള ആദ്യഘട്ട എസ്.പി.ആര്‍. പദ്ധതി വഴി ശേഖരിക്കാന്‍ സാധിക്കും എന്നാണ്. ഒഡിഷയിലെ ഛന്‍ദിഖോല്‍, കര്‍ണാടകയിലെ പാഡൂര്‍ എന്നിവിടങ്ങളില്‍ 6.5 എം.എം.ടി. കൂടി എസ്.പി.ആര്‍. സൗകര്യം ഒരുക്കുന്നതിനു ഗവണ്‍മെന്റ് 2018 ജൂണില്‍ തത്വത്തില്‍ അനുമതി നല്‍കിയിരുന്നു. ഇതുവഴി, 2017-18 സാമ്പത്തിക വര്‍ഷത്തിലെ ഉപയോഗത്തിന്റെ കണക്കുകളുടെ അടിസ്ഥാനത്തില്‍ ഇന്ത്യയുടെ ഊര്‍ജസുരക്ഷ 11.5 ദിവസംകൂടി വര്‍ധിപ്പിക്കാന്‍ സാധിക്കുമെന്നാണു കണക്കാക്കുന്നത്.
ബ്രസ്സല്സിലുണ്ടായ ആക്രമണത്തെ പ്രധാനമന്ത്രി അപലപിച്ചു

ബ്രസ്സല്സിലുണ്ടായ ആക്രമണത്തെ പ്രധാനമന്ത്രി ശ്രീ നരേന്ദ്ര മോദി അപലപിച്ചു. ‘ബ്രസ്സല്സില്നിന്നുള്ള വാര്ത്തകള് വിഷമമുണ്ടാക്കുന്നതാണ്. ആക്രമണം അപലപനീയമാണ്. ആക്രമണത്തില് മരിച്ചവരുടെ ബന്ധുക്കളെ അനുശോചനം അറിയിക്കുന്നു. പരുക്കേറ്റവര് പെട്ടെന്നു സുഖംപ്രാപിക്കട്ടെ എന്നാശംസിക്കുന്നു.’ – പ്രധാനമന്ത്രി പറഞ്ഞു.